Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 61

(4) A mesterséges termékenyítő állomásokat állategészségügyi és járványvédelmi szempontból úgy kell üzemeltetni és felügyelni, hogy a létesítmény egyes elkülönített egységeiben csak azonos fajú apaállatok legyenek, beleértve a spermatermelésben részt vevő, vagy abból kivont — például megőrzőben lévő — és az ondóvételhez felhasznált ún. „tartó” állatokat. Egyéb fajú állatok a telepen csak az állategészségügyi állomás engedélyével tarthatók. Mének esetén az elkülönítés az ondóvételi helyiségre és a laboratóriumra vonatkozik. A fedezőmének tartózkodási helyének (ménistálló), a fedeztetési helyiségnek és a laboratóriumnak külön épületet, de legalább átjárás nélküli külön légteret kell biztosítani.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes